Romana Tabák

Romana Tabák (* 7. máj 1991, Bratislava) je bývalá slovenská profesionálna tenistka a politička, poslankyňa Národnej rady Slovenskej republiky. 

V juniorskej kategórii patrila medzi najlepšie slovenské tenistky. V roku 2008 sa prebojovala do semifinále juniorského turnaja vo Wimbledone. V ženskej kategórii vyhrala 6 turnajov kategórie ITF vo dvojhre a 5 vo štvorhre. Jej kariérnym maximom bolo 240. miesto v rebríčku WTA, ktoré dosiahla 27. februára 2012.

Politické pôsobenie 
Vo voľbách vo februári 2020 kandidovala na 44. mieste kandidačnej listiny hnutia OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA. Do Národnej rady Slovenskej republiky bola zvolená. Od jesene 2022 je členkou vládneho poslaneckého klubu hnutia SME RODINA, za ktoré v spojených župných a komunálnych voľbách 2022 neúspešne kandidovala na starostku Starého Mesta.

Tenisová kariéra 
 2003 - skončila na 3. mieste v slovenskom rebríčku do 12 rokov
 2004 - získala 1 titul na turnaji na Slovensku
 2005 - skončila na 9. mieste v slovenskom rebríčku do 14 rokov, získala 5 titulov na slovenských turnajoch
 2006 - skončila na 13. mieste v slovenskom rebríčku do 18 rokov, vyhral dva tituly vo dvojhre, odohrala svoj prvý juniorský turnaj ITF v Bratislave, taktiež získala svoj prvý titul vo štvorhre na juniorskom turnaji ITF v Bratislave kategórie G4
 2007 - skončila na 4. mieste v slovenskom rebríčku do 18 rokov, vyhrala dva juniorské turnaje kategórie G2 v Piešťanoch a Prate, zažila juniorskú grandslamový debut vo Wimbledone, v máji 2007 sa dostala v rebríčku ITF medzi 100 najlepších tenistiek sveta, hrala na Majstrovstvách Európy juniorov do 16 rokov a taktiež odohrala svoj prvý turnaj ITF v Maribore, kde sa dostala do 1. kola ako kvalifikantka, v októbri získala svoj prvý ženský titul na turnaji ITF v Espinhe
 2008 - skončila na 1. mieste v slovenskom rebríčku do 18 rokov, na 46. mieste v rebríčku ITF, na 588. mieste vo dvojhre a na 481. priečke vo štvorhre v rebríčku WTA, odohrala všetky štyri juniorské grandslamové turnaje, na French Open sa prebojovala do semifinále štvorhry s Lenkou Juríkovou a vo Wimbledone dosiahla semifinále vo dvojhre, kde prehrala s Laurou Robsonovou. Hrala na Majstrovstvách Európy juniorov do 18 rokov, vyhrala juniorskú štvorhru na turnaji G1 v Umagu, vyhrala jeden titul ITF pre vo dvojhre v poľskej Ilawe a dva tituly ITF vo štvorhre v Bukurešti a Ilawe. Bola menovaná ako Najlepšia juniorka roka 2008 na Slovensku v ankete Slovenského tenisového zväzu. 25. júna hrala vo Wimbledone, jej priateľom bol Grigor Dimitrov a sprevádzal ju na večeri pre šampiónov.
 2009 - skončila na 678. mieste v rebríčku WTA dvojhry a na 349. mieste vo štvorhre, odohrala prvú kvalifikáciu WTA na turnaji v Prahe
 2010 - skončila na 808. mieste v rebríčku WTA vo dvojhre a na 619. vo štvorhre, vyhrala 1 titul vo dvojhre na ITF v Bournemouthe a 1 titul vo štvorhre v Antalyi. Od júna 2010 do marca 2011 nehrala žiadne turnaje s výnimkou turnaja ITF Espinho kvôli zraneniu kolena.
 2011 - skončila na 255. mieste v rebríčku dvojhry WTA a na 436. mieste vo štvorhre, vyhrala 4 ITF tituly vo dvojhre v Båstad (dotácia 10000 USD) a trikrát v Asuncióne (dotácie 10 000 USD, 10 000 USD a 25 000 USD, Tabaková taktiež bola finalistkou na ITF turnaji v Bournemouthe. 9. mája 2011 stratila rebríček WTA, avšak nanovo ho získala 23. mája 2011. Romana bola ocenená ako najlepšia hráčka ITF mesiaca november.

Štatistiky

Dvojhra (6–3)

Štvorhra (5–4)

Juniorské tituly 
Dvojhra - juniorky:

 Víťazka (2): 2007 - Piešťany - G2, Prato - G2

Štvorhra - juniorky:

 Víťazka (2): 2008 - Umag - G1 ; 2006 - Bratislava - G4

Ocenenia 
 2008: Juniorka roka na Slovensku (podľa ankety Slovenského tenisového zväzu)

Kritika 
Romana Tabak býva terčom kritiky najmä pre svoje kontroverzné príspevky na sociálnych sieťach.

V júli 2021 zverejnila Tabak na Facebooku fotografiu ako sa kúpe v Studenom potoku v chránenom území Tatranského národného parku. Za tento priestupok dostala od Slovenskej inšpekcie životného prostredia pokutu 500 eur.

Vo februári 2022 bola Tabak vystavená kritike, že neberie prácu poslankyne vážne po tom ako pred hlasovaním o slovensko-americkej obrannej dohode nechala na Facebooku a Instagrame ľudí hlasovať o tom, ako má ona sama hlasovať. Na koniec Tabak hlasovala v protiklade k hlasovaniu poslaneckého klubu (OĽANO) a dohodu nepodporila, označujúc ju za nepotrebnú.

Počas rozpravy v Národnej rade Slovenskej republiky o odvolávaní predsedu vlády Igora Matoviča sa Tabak prihlásila s faktickou poznámkou, ktorej obsahom boli slová „bla, bla, bla…“.

23. februára 2022, deň po tom ako Rusko v rozpore s medzinárodným právom uznalo nezávislosť separatistických republík na Donbase a súčasne deň pred inváziou Ruskej armády na do tej doby neokupované územia zverejnila Romana Tabak na sociálnych sieťach vysmiatu fotku s veľvyslancom Ruska na Slovensku Igorom Bratčikovom.

V Deň spomienky na obete holokaustu 9. septembra 2020 zverejnila Tabak na sociálnych sieťach fotografiu z Pomníka zavraždeným Židom Európy v Berlíne, na ktorej pózuje opretá o časť pamätníka. Táto fotografia bolo kritizovaná ako nevhodná a nevkusná vzhľadom k pietnemu charakteru miesta.

Hlasovanie Národnej rady o vydanie Roberta Fica do väzby 4.5.2022. Za vydanie Fica chýbali dva hlasy na to, aby o Ficovej väzbe mohol rozhodnúť súd. Pri hlasovaní sa zdržala Katarína Hatráková z OĽaNO. Romana Tabák zasa nehlasovala.  Hlasovanie o Robertovi Ficovi stálo Romanu Tabak a Katarínu Hatrákovú členstvo v poslaneckom klube OĽaNO.

Referencie

Externé odkazy 
 Stránka na WTA 

Slovenskí tenisti
Osobnosti z Bratislavy
Poslanci NR SR (2020 – 2023)